cyanic-selkie/wikianc huggingface dataset:
Ketaminas
Veikimo mechanizmas
Ketamino veikimo mechanizmas keleriopas: šis medikamentas veikia kaip NMDA receptorių blokatorius, taip pat kaip kappa ir miu opioidinių receptorių agonistas (dėl to ketaminas gali būti pasitelkiamas kaip adjuvantas įvairios kilmės skausmui slopinti). Esama ir kitų ketamino veikimo mechanizmų, susijusių su monoaminerginiais, muskarininiais, nikotininiais receptoriais. Ketaminui taip pat būdingas vietinis anestezinis poveikis.
Lietuvos TSR urbanistikos paminklai
Lietuvos TSR urbanistikos paminklai – tęstinis Lietuvos architektūros istorijos leidinys, ėjęs 1978–1988 m. Vilniuje.
Gravos Sudmalių piliakalnis
Gravos Sudmalių piliakalnis  – piliakalnis Latvijoje, Kuržemėje, Pietų Kuršo savivaldybės teritorijoje, Priekulės valsčiuje. Pasiekiamas nuo kelio  – P114 Priekulė pasukus link Mazgramzdos, už jos – link Gravos Sudmalių.
Piliakalnis
Piliakalnis įrengtas Apšės intako Runos ir Kalinupės santakoje, Runos kairiajame krante. Valstybės saugomas paminklas.
Lietuvos turizmo asociacija
Lietuvos turizmo asociacija – Lietuvos turizmo verslo įmonių visuomeninė organizacija. Būstinė Vilniuje, Daugėliškio g. 32-415.
Veikla
Lietuvos turizmo asociacija įkurta 1991 m. Turi apie 90 narių (2008 m.). Vienija kelionių organizavimo bendroves ir agentūras, transporto, turistų apgyvendinimo, reklamos įmones, turizmo specialistus rengiančias mokymo įstaigas. Lietuvos turizmo asociacija atstovauja savo nariams valstybinėse ir kitose institucijose, tarptautinėse organizacijose, organizuoja konferencijas, mokomuosius pažintinius turus, verslo misijas Lietuvoje ir užsienyje, rengia siūlymus dėl turizmo plėtojimo vyriausybei ir turizmo srities institucijoms, steigia nuolatines ir laikinąsias specialistų (konsultantų, ekspertų) grupes aktualiems klausimams spręsti, leidžia periodinius (narių katalogą) ir vienkartinius leidinius, informacinius biuletenius.
Prezidentė Danutė Mažeikaitė – nuo 2006 m.
Krošynas
Kròšynas – agromiestelis pietvakarių Baltarusijoje, 15 km į šiaurės rytus nuo Baranovičių. Apylinkės centras.
Istorija
XIX a. buvo miestelis Naugarduko apskrities Stalovičų valsčiuje.
Turkijos futbolo varžybos 2015–2016 m.
Turkijos futbolo varžybos 2015–2016 m.
Regina Narušienė
Regina Gytė Firantaitė-Narušienė (1936 m. spalio 12 d. Kaune – 2022 m. balandžio 25 d. JAV ) – buvusi Pasaulio lietuvių bendruomenės pirmininkė, JAV lietuvių veikėja, advokatė.
Biografija
Artėjant antrajai sovietų okupacijai, šeima iš Lietuvos pasitraukė į Vakarus. Pradinę mokyklą baigė Augsburge, Vokietijoje, gimnaziją – Čikagoje. 1949 m. su tėvais atvyko į JAV, 1957 m. baigė politikos mokslus Ilinojaus universitete. 1960 m. teisės daktarė.
Nuo 1961 m. advokatų bendrovės „Narušis and Narušis“ advokatė, bendrasavininkė. 1968–1975 m. McHenry apygardos (Ilinojaus valstija) nepilnamečių reikalų skyriaus prokurorė.
1988–2000 m. Rokfordo vyskupijos fondo tarybos pirmininkė. 1990–1991 m. Lietuvių laisvės forumo Vašingtone pirmininkė. 1991 m. su kitais įkūrė Amerikos lietuvių teisininkų draugiją, kartu su vyru B. V. Narušiu 1992 m. ir 1996 m. Vilniuje inicijavo I ir II pasaulio lietuvių teisininkų kongresus. 1993–1994 m. lietuvių tautinių šokių festivalio korporacijos pirmininkė. 2000 m. su kitais įsteigė Valdovų rūmų paramos fondą.
Nuo 1990 m. buvo JAV lietuvių bendruomenės veikėja, 1990–1991 m. Vaukegano apylinkės pirmininkė, 1992–1994 m. Krašto valdybos vykdomoji vicepirmininkė, 1994–2000 m. pirmininkė. 2000–2006 m. JAV lietuvių bendruomenės tarybos prezidiumo pirmininkė. 1995–2002 m. Pasaulio lietuvių bendruomenės Seimo narė, 2006–2012 m. Pasaulio lietuvių bendruomenės valdybos pirmininkė.
Gyveno JAV.
Mafetengas
Mafetengas − miestas Lesote, 76 km į pietvakarius nuo sostinės Maseru. Gyventojų − 61 600.
Nuodėmingoji Kalifornija (TV serialas)
Nuodėmingoji Kalifornija yra amerikiečių juodojo humoro serialas, sukurtas Tom Kapinos. Serialas pasirodė „Showtime“ televizijos eteryje 2007 m. rugpjūčio 13 d. ir buvo rodomas iki 2014 m. liepos 29 d. Pagrindinis serialo veikėjas Henkas Mudis (akt. David Duchovny) – rašytojas, persikėlęs į Kaliforniją, norintis vėl pradėti rašyti ir sutvarkyti savo santykius su buvusia mergina Karen (akt. Natascha McElhone) ir dukra Beka (akt. Madeleine Martin).
Kiti serialo pagrindiniai veikėjai yra Mudžio geriausias draugas ir agentas Čarlis Ranklas (Evan Handler) ir Čarlio žmona Marsė (Pamela Adlon). Nuolat pasikartojančios temos yra seksas, narkotikai ir rokenrolas. Serialas buvo nominuotas daugybei apdovanojimų ir keletą laimėjo – du kartus „Emmy“ apdovanojimą ir vieną Auksinio gaublio apdovanojimą.
Apple A15
Apple A15  – vieno lusto sistema iš Apple Ax serijos, pasirodžiusi 2021 m. rugsėjo 14 dieną. Sistemoje yra 64 bitų 6 branduolių ARM mikroprocesorius. Šios sistemos gamyba užsiėmė Taivano įmonė „TSMC“, naudodama pažangų 5 nanometrų (N5P) gamybos procesą. Sistemą sudaro 15 milijardų tranzistorių.
Aprašymas
Pagrindiniai A15 Bionic blokai – skaičiavimo ir grafikos branduoliai. Pačiame procesoriuje yra:
A15 Bionic yra patobulinta Apple A14 procesoriaus versija, turinti patobulintą ir optimizuotą Metal 4 API ir 5 branduolių grafikos greitintuvą. Šis naujasis procesorius sunaudoja 15% mažiau elektros energijos ir yra našesnis nei Apple A14.
Pritaikymas
Įrenginiai, naudojantys Apple A15:
Mūrmuiža
Mūrmuiža  – miestelis šiaurės Latvijoje, Valmieros savivaldybėje, 10 km nuo Valmieros, prie Miegupės upelio; Kaugurų valsčiaus centras. 440 gyventojų (2021 m.). Veikia paštas, vaikų darželis, biblioteka, mokykla, turizmo informacijos centras. Išlikusi rezidencinė Mūrmuižos pilis su parku (dabar Zentos Maurinios muziejus). 2009–2021 m. buvo Beverynos savivaldybės centras.
Karklaukiai
Karklaukiai (, nuo 1928 m. Weidenfeld) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 9 km į šiaurę nuo Pilkalnio, 10 km į pietus nuo Lazdynų, prie Šeškupės.
Istorija
Po Antrojo pasaulinio karo išnyko.
Augustine Rubit
Ogustinas Kueras Rubitas (Augustine Cuero Rubit; g. 1989 m. rugpjūčio 14 d.) – Jungtinių Valstijų krepšininkas, rungtyniaujantis sunkiojo krašto puolėjo padėtyje.
Šventraštis
Šventraštis – kanonizuotų (bet nebūtinai) religinių (arba pasaulietinių) pasakojimų (dogminių, mitologinių) visumą apimanti svarbiausioji daugelio religijų šventoji knyga, kiti svarbūs rankraščiai. Prie pastarųjų galima priskirti tiek perduodamus iš lupų į lupas pasakojimus, tiek užrašytus „šventraščius“.
Augustine Rubit
Krepšininko karjerą pradėjo Christian Life aukštojoje mokykloje (Ambelas, Teksasas), 2010–2014 m. atstovavo Pietų Alabamos universitetui. 2014 m. NCAA sezone tapo Konferencijos metų žaidėju. 2014 m. NBA naujokų biržoje nebuvo pakviestas.
2014 m. profesionalo karjerą pradėjo Vokietijoje, Tiubingeno „Tigers“ klube. Iki 2019 m. rungtyniavo Vokietijos klubuose, vėliau debiutavo „Eurolygoje“, Pirėjo „Olympiacos“ klube. 2020 m. perėjo į Kauno „Žalgirį“.
Šventraštis
Islame – Koranas, judaizme – Tanachas, krikščionybėje – Biblija, budizme – Tripitaka, hinduizme – Bhagavadgyta bei Vedos.
„Šventraštis“ yra iš esmės XIX a. europocentristinė sąvoka, kai europiečiams pradėjus tyrinėti kitas religijas imta ieškoti jose numanomų Biblijos atitikmenų.
Afrikinis nykštukinis baublys
miniatiūra|Afrikinio nykštukinio baublio paplitimas Geltona: veisiasi, žalia: laikosi Afrikinis nykštukinis baublys arba nykštukinis baublys (Ixobrychus sturmii) – garninių (Ardeidae) šeimos paukštis.
Išvaizda
Smulkus garninis paukštis. Kūno ilgis 30 cm, kūno masė – 140 g.
Suaugusio patino galva ir kaklas yra tamsiai pilkai melsvi. Antsnapis tamsiai žalias, o posnapis geltonas. Oda tarp snapo ir akių geltonai žalia. Rainelė raudonai ruda. Nugara, sparnai, uodega tamsiai pilkai melsvi. Gerklė ir viršutinė krūtinės dalis yra tamsiai gelsvos. Per gerklę ir krūtinę eina juodos juostos. Kojos iš priekio žaliai geltonos, o iš nugaros – geltonos. Pėdų viršus žaliai geltonas, o padai – geltoni.
Patelė šviesesnė, pilvas rusvas, o rainelė geltona.
Jauniklių kūno viršus tamsiai gelsvas, o apačia rusva. Kaklo priekyje siauri, tamsūs dryžiai. Snapas geltonai žalias. Rainelė oranžiškai raudona. Kojos ir pėdos geltonos.
Paplitimas
Paplitęs Užsachario Afrikoje: Angoloje, Benine, Burkina Fase, Burundyje, Kamerūne, Centrinės Afrikos Respublikoje, Čade, Kongo Respublikoje, Kongo Demokratinėje Respublikoje, Dramblio Kaulo Krante, Pusiaujo Gvinėjoje, Etiopijoje, Gabone, Gambijoje, Ganoje, Gvinėjoje, Kenijoje, Liberijoje, Malavyje, Malyje, Mauritanijoje, Mozambike, Namibijoje, Nigerijoje, Ruandoje, Senegale, Siera Leonėje, Somalyje, Pietų Afrikos Respublika, Pietų Sudane, Svazilande, Tanzanijoje, Toge, Zambijoje, Zimbabvėje.
Biologija
Biotopas – užliejamos upių pakrantės, užžėlę upeliai, brūzgynai, švendrais ar papirusais apaugusios balos, salos ežeruose. Migracijos susijusios su vandens lygio pokyčiais.
Koncertas fortepijonui Nr. 21 (Mocartas)
'''Koncertas fortepijonui Nr. 21 C-dur''' (K467, „Elvira Madigan“) – austrų klasikinės muzikos kompozitoriaus V. A. Mocarto koncertas fortepijonui, parašytas 1785 metais. Tai vienas iš žinomiausių V. A. Mocarto koncertų.
Afrikinis nykštukinis baublys
Biologija
Lizdus krauna pavienės poros atskirai arba negausiose kolonijose. Lizdavietės užliejamose teritorijose, apaugusiose tankia augmenija. Lizdas medžiuose ar krūmuose, 0,5 – 4 m virš vandens. Lizdą krauna iš šakų, iškloja šiurkščia žole. Lizdas 30 cm skersmens ir 7 cm gylio. Dėtyje 2 – 5 melsvi kiaušiniai. Inkubacija trunka 18 dienų. Jauniklius maitina atrytu skrandžio turiniu, vakarais. Jaunikliai greitai vystosi. Išgąsdinti 7 dienų jaunikliai palieka lizdą, praėjus pavojui – grįžta.
The Next Day
The Next Day – dvidešimt penktasis studijinis britų muzikanto David Bowie albumas, išleistas 2013 m. kovo 8 d. Tai – pirmasis atlikėjo albumas per dešimt metų, kadangi paskutinis albumas, „Reality“, buvo išleistas 2003 m., o po metų atlikėjas pasitraukė iš viešumos. Tačiau 2013 m. sausio 8 d., per Bowie 66-ąjį gimtadienį, buvo išleistas naujas singlas „Where Are We Now?“ bei jo vaizdo klipas, taip pat paskelbta ir apie naujojį albumą.
Koncertas fortepijonui Nr. 21 (Mocartas)
V. A. Mocartas „Koncertą fortepijonui Nr. 21“ C mažorinėje tonacijoje pradėjo 1785 m., tikriausiai sausį, Vienos koncertinio sezono įkarščio metu. Jis buvo rašomas kartu ar beveik kartu su „Koncertu fortepijonui Nr. 20“. Koncerto rankraštyje užrašyta vasario mėn. data, tačiau asmeniniame žurnale V. A. Mocartas jo pabaigimo datą pažymėjo esant kovo 9, dieną prieš premjerą, kuriai kompozitorius išsinuomojo salę Pilies teatre (Burgtheater). Tuo metu Vienoje buvęs V. A. Mocarto tėvas Leopoldas tik paminėjo, kad pasirodymas atnešė 559 guldenus pajamų, daugiau nei tikėtasi. Taip pat jis paminėjo, kad fortepijono dalis yra ypač sudėtingo atlikimo.
„Koncertas fortepijonui Nr. 20“ yra vienas iš žymiausių V. A. Mocarto koncertų. Jis ypač išpopuliarėjo, kai jo vidurinės lėtosios dalies tema buvo panaudota 1967 m. švedų filme „Elvira Madigan“. Pats filmas nuo to laiko buvo primirštas, tačiau jo pavadinimas prigijo koncertui. Savas kadencijas jam yra parašę ir modernieji kompozitoriai, pvz., A.Šnitkė, F. Glasas.
Koncerto dalys
V. A. Mocarto „Koncertas fortepijonui Nr. 21“ skirtas atlikti fortepijonu su orkestro pritarimu ir sudarytas iš trijų dalių:
The Next Day
Tų pačių metų lapkritį buvo išleistas papildomas įrašas „The Next Day Extra“, kuriame skamba dainos, nepatekusios į albumą bei remiksai.
The Next Day Extra
2013 m. lapkričio 4 d. buvo išleistas 2 CD ir vieno DVD diskų kolekcinis rinkinys. Pirmajame CD buvo pats albumas, antrajame – 10 dainų, kurias sudarė papildomos dainos iš deluxe leidimų, daina iš japoniškų leidimų „God Bless the Girl“, du remiksai ir keturios naujos dainos. DVD diske buvo keturi vaizdo klipai („Where Are We Now?,“ "The Stars (Are Out Tonight), " „The Next Day“ ir „Valentine’s Day“).
Kūrybinė grupė
Techninis personalas
.ro
.ro – interneto šalies kodo aukščiausio lygio domenas (ccTLD) Rumunijos interneto domenų vardų sistemoje. Jį administruoja National Institute for R&D in Informatics. Įsigaliojo nuo 1993 m. 2007 m. jau buvo 250 000 .ro domenų, o 2009 m. – 430 000.
Dietrich Bonhoeffer
Dytrichas Bonheferis (Dietrich Bonhoeffer, g. 1906 m. vasario 4 d. – m. 1945 m. balandžio 9 d.) – vokiečių evangelikų liuteronų pastorius, teologas, poetas.
Biografija
1933 m. Dytrichas Bonheferis atsisakė paskirtos parapijos Berlyne ir išvyko kunigauti vokiečių bendruomenei Londone. Grįžęs į Vokietiją, 1935 m. vadovavo pogrindinei kunigų seminarijai (bendradarbiavo su Karlu Bartu). Bonhoferio seminariją ir Išpažinėjų bažnyčią pradėta persekioti, ir 1940 m. išvyko į JAV, bet netrukus vėl grįžo į Vokietiją.
1941 m. Dytricho Bonheferio veikalus uždrausta publikuoti. Buvo įtrauktas į nacistinę žvalgybą „Abverą“. Būdamas žvalgybos agentu Dytrichas Bonheferis šnipinėjo Sąjungininkams, prisidėjo prie rengiamo plano nužudyti Hitlerį (su Hansu fon Donjajumi ir kitais „Abvero“ nariais).
1943 m. teologas buvo įkalintas. Po nesėkmingo 1944 m. liepos 20 d. pasikėsinimo į Hitlerį naciai sužinojo apie Bonheferio kolaboravimą. Dytrichas Bonheferis buvo uždarytas į Biuchenvaldo, vėliau į Flosenbiurgo koncentracijos stovyklą, 1945 m. balandžio 9 d. nužudytas pakariant.
Teologija
Dytrichas Bonheferis priklausė protestantų neoortodoksų srovei, buvo E. Trelčo ir K. Barto idėjų šalininkas. Teologiją traktavo kaip kristologiją. Pasak Bonhoferio, krikščionybės esmė – mokymas apie artimo meilę, todėl reikia atsisakyti įprastinių religinių formų, laikytis krikščioniškosios etikos, sekti Jėzumi Kristumi. Nors Dievas yra anapusinė tikrovė, apie jį privalu kalbėti pasaulietiškai. Bonheferio pažiūros buvo populiarios po II pasaulinio karo tarp Vakarų Europos teologų.
Simonas Šultė
Simonas Šultė (1875 m. sausio 8 d. Krakiuose, Mažeikių raj. – 1920 m. rugsėjo 29 d. Palėvenėlėje, Kupiškio valsčius) – Lietuvos kunigas, katalikų sociologas.
Biografija
1907–1909 m. studijavo Leuveno, 1905–1907 m. ir 1909–1911 m. – Fribūro universitetuose. Filosofijos ir teologijos mokslų daktaras. 1915 m. mokytojavo Panevėžio mokyklose. 1919–1920 m. kunigavo Palėvenėlėje.
Bendradarbiavo „Draugijoje“, „Ganytojuje“, „Laisvėje“. Propagavo katalikiškojo socializmo, mokslų filosofijos, vadinamojo naujojo auklėjimo, vegetarizmo idėjas. Svarbiausi darbai: „Gamta ir žmogus“ (1919 m.), „Evoliucijos keliai ir revoliucijos dėsniai“ (1919 m.), „Savasties principas ir evoliucija“ (1920 m.), „Žmogaus ir piliečių teisių pareiškimas“ (1921 m.).
Bode Miller
Biografija
Samuelis Bodė Mileris gimė 1977 m. spalio 12 d. Ystone, Naujajame Hempšyre. Jo tėvai buvo save pasivadinę „hipiais“ ir gyveno miško sodyboje be elektros ir vandentiekio. Tėvams išsiskyrus motina persikėlė gyventi prie Patrankos kalno Baltuosiuose kalnuose. Išeidama dirbti ji dažnai palikdavo B. Milerį prižiūrėti slidinėjimo mokyklos darbuotojams. B. Mileris pradėjo varžytis slidinėjime nuo vienuolikos metų amžiaus. Jis buvo įvairiapusiškas atletas, laimėjo valstijos apdovanojimus tenise ir amerikietiškame futbole kai mokėsi. Taip pat buvo perspektyviu snieglentininku, tačiau pasirinko tapti kalnų slidininku. Jis 1998 m. buvo priimtas į JAV slidinėjimo rinktinę ir dalyvavo 1998 m. Nagano olimpiadoje. 2001 m. pasaulio čempionate jam plyšo kelio raišiai, tačiau per metus jis atsistatė ir 2002 m. Solt Leik Sičio olimpiadoje iškovojo sidabro medalius didžiajame slalome ir dvikovėje. Po Solt Leik Sičio olimpiados B. Mileris tapo vienu iš dominuojančių kalnų slidininkų. 2003 m. jis laimėjo du pasaulio čempiono titulus, 2004 m. laimėjo didžiojo slalomo Pasaulio taurę. 2005 m. laimėjo dar du pasaulio čempiono titulus ir tapo bendrosios įskaitos Pasaulio taurės laimėtoju bei antruoju kalnų slidininku istorijoje, nugalėjusiu visose keturiose atskirose įskaitose tais pačiais metais: slalomo, didžiojo slalomo, supermilžino ir greitojo nusileidimo.
B. Mileris buvo 2005 m. išleistos savo autobiografijos „Bode: Go Fast, Be Good, Have Fun“ bendraautoriumi. 2006 m. Turino olimpiada tapo nusivylimu B. Milerio karjeroje − jis neiškovojo nei vieno medalio. 2008 m. B. Mileris laimėjo antrąjį bendrosios įskaitos Pasaulio taurės laimėtojo titulą. Savo karjeros pergalėmis pasaulio taurės etapuose (32) jis buvo sėkmingiausias JAV kalnų slidininkas istorijoje (2010 m. jį pergalėmis aplenkė Lindsė Von). Per 2009 m. jis nelaimėjo nei vieno etapo. 2010 m. Vankuverio olimpiadoje jis iškovojo vienintelį savo olimpinį aukso medalį dvikovės rungtyje. 2011 m. jis laimėjo paskutinį savo, 33-iąjį Pasaulio taurės etapą. 2013 m. sezoną praleido dėl kelio traumos ir 2014 m. Sočyje iškovojo olimpinę bronzą slalome supermilžine tapdamas vyriausiu (36 metų) kalnų slidininku, iškovojusiu olimpinį medalį. Dalį 2014−2015 m. sezono B. Mileris praleido dėl nugaros operacijos ir griuvo pirmajame savo nusileidime 2015 m. pasaulio čempionato metu, patyrė dešinės kojos sausgyslės traumą. Tai buvo jo paskutinės varžybos, 2017 m. spalio 31 d. jis paskelbė pasitraukiantis iš sporto. 2018 m. Pjongčango žaidynių metu B. Mileris dirbo varžybų komentatoriumi NBC televizijai.
A. Butkevičiaus ministrų kabinetas
Algirdo Butkevičiaus ministrų kabinetas – 16-asis Lietuvos vyriausybės kabinetas nuo nepriklausomybės atkūrimo 1990 m.
Paskyrimas ir kabineto suformavimas
Po 2012 m. Seimo rinkimų prezidentė Dalia Grybauskaitė 2012 m. lapkričio 26 d. ministru pirmininku paskyrė Lietuvos socialdemokratų partijos vadovą Algirdą Butkevičių.  Kabinetas, kurį sudarė keturios partijos: Lietuvos socialdemokratų partija, Darbo partija, Partija „Tvarka ir teisingumas“ bei Lietuvos lenkų rinkimų akcija, darbą pradėjo 2012 m. gruodžio 13 d.
Maxime Spano
Maksimas Spano-Rau (g. 1994 m. spalio 31 d.) – Alžyro ir Prancūzijos futbolininkas, rungtyniaujantis vidurio gynėjo pozicijoje. Žaidėjas gimė Prancūzijoje, bet jo mama kilusi iš Alžyro, tad futbolininkas pasirinko atstovauti Alžyrui. Į šios šalies nacionalinę rinktinę buvo kviečiamas 2019–2020 m.
Karjera
Atstovavo „Cannes“ ir „Nimes“ B ekipoms. Persikėlė į „ES Pennoise“, o 2014 m. – į Ligue 1 rungtyniaujantį „Toulouse“ klubą. Atstovaudamas šiam klubui debiutavo „Ligue 1“. Nuo 2016 m. rungtyniavo „Grenoble“ ir „Valenciennes“ ekipose, kuriose sužaidė 85 rungtynes ir kartą pasižymėjo įvarčiu.
FK Kauno Žalgiris
2023 m. sausio 19 d. pranešta, kad atstovaus Kauno Žalgiriui.
2023 m. kovo 5 d. įvyko debiutas A lygos rungtynėse prieš „Sūduvos“ klubą. Žaidėjas pasirodė startinėje sudėtyje, tačiau gavo traumą ir buvo pakeistas.
Statistika
Spalvų reikšmės:
Išumas
Išumas – dievybė akadų mitologijoje, dievų pasiuntinys. Išumo genealogija nėra aiški. Nurodoma, kad jo brolis – saulės dievas Šamašas (Senosios Babilonijos karalystės laikų tradicijoje). Žinomas ir tekstas, kuriame teigiama, jog Šamašas buvęs Išumo tėvas, o motina – Ninlilė. Buvo tapatinamas su šumerų dievu Hendursaga (greičiausiai jau nuo III tūkst. pr. m. e.). Abiejų dievybių žmona – menkai žinoma deivė Ninmug.
Išumas laikytas požemio pasaulio dievo Nergalo bei negandų, maro ir karo dievo Eros patarėju bei pasiuntiniu. Be to, buvo laikomas ne tik konkrečių dievybių, bet ir apskritai dievų pasiuntiniu, šaukliu. Skirtingai nei jo viešpats Era, žmonių atžvilgiu veikdavęs palankiai, bandydavęs sušvelninti šio dievo rūstybę, gebėjęs atskirti „teisingą“ karą nuo nepateisinamo. Požemio pasaulyje užtardavęs mirusiuosius dievui Nergalui. Pavyzdžiui, vėlyvame Asirijos imperijos laikotarpio tekste „Asirijos sosto įpėdinio požemio pasaulio regėjimas“ pasakojama, kaip jis užtaręs auką Nergalui ir pastarasis ją išlaisvinęs. Manyta, kad saugojąs žmones naktį (ypač sergančiuosius). „Eros epe“ yra Išumui skirtas pašlovinimas.
Nors Išumas daugiausia buvęs palanki ir gailestinga dievybė, turėjęs ir neigiamų bruožų. Buvo dangaus dievo Anu sukkalu („leitenantas“), sutinkamas epitetas „žmonių ir šalies naikintojas (rijikas)“. „Eros epe“ minima, kad Išumas meistriškai panaudojąs savo jėgą prieš šalies priešus. Kai kuriais bruožais panašus į dievą Ea. Kaip ir pastarasis, pasižymėjęs aštriu protu, savo tikslams pasiekti sėkmingai pasitelkdavęs psichologinę manipuliaciją.
Pradedant Trečiosios Ūro dinastijos laikais, aptinkama nemažai asmenvardžių, į kuriuos įeina Išumo vardas. Vardas bandomas sieti su akadų kalbos žodžiu išatu(m), reiškiančiu ugnį, tačiau Išumas neturi ugnies dievybės bruožų. Ikonografijoje nėra vaizduojamas.
Kalnų Karabacho vėliava
220px|thumb|right|Kalnų Karabacho vėliava Kalnų Karabacho vėliava – horizontali trispalvė su trimis vienodo pločio juostomis: viršuje raudona, viduryje mėlyna, apačioje oranžinė, bei dešinėje pusėje esančiu balto rašto marginiu. Tai vienintelis požymis skiriantis Kalnų Karabacho vėliavą nuo armėniškos. Šį panašumą lėmė armėnų tautos dauguma šiame regione, bei glaudūs istoriniai ryšiai. De facto Kalnų Karabacho vėliava nuo 1992 m. birželio 2 d.
Lietuvos turizmo plėtros agentūra
Veikla
Įkurta 2007 m. pertvarkius 1993 m. įkurtą Lietuvos turizmo fondą, steigėjas Valstybinis turizmo departamentas. Supažindina su Lietuvos turizmo galimybėmis tarptautinėse parodose, mugėse, kituose renginiuose šalyje ir užsienyje, leidžia ir platina turizmo informacinę ir reklaminę medžiagą, organizuoja užsienio šalių žiniasklaidos ir turizmo agentūrų pažintinius turus Lietuvoje, šalies turizmo specialistų kvalifikacijos kėlimą, tvarko Nacionalinę turizmo informacinę sistemą (veikia nuo 2004 m.), tiria turizmo rinką, teikia šalies turizmo informaciniams centrams ir atstovybėms užsienyje informacinę medžiagą, t. p. informaciją pagal paklausimus Lietuvos ir užsienio juridiniams ir fiziniams asmenims, rengia projektus Europos Sąjungos struktūrinių fondų lėšoms gauti.
Micuo Kato
(g. 1953 m. sausio 22 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1979 m.
Vokietijos Konstitucinis Teismas
Vokietijos Konstitucinis Teismas ( - 'Sąjungos Konstitucijos teismas'; BVerfG) – teisminė Vokietijos federalinės valdžios institucija, sprendžianti, ar įstatymai ir kiti teisės aktai neprieštarauja Vokietijos Konstitucijai. Konstitucinės priežiūros („konstitucinės justicijos“) subjektas.
Stanislovo Rapolionio premija
Stanislovo Rapolionio premija – Lietuvių švietimo draugijos „Rytas“ skiriama literatūros premija, pavadinta vieno lietuvių raštijos pradininkų Stanislovo Rapolionio (1485–1545) garbei. Premijos teikimo tikslas: skatinti mokytojų, kultūros ir meno veikėjų literatūrinę veiklą, tautinį ugdymą, istorinės praeities studijavimą Rytų Lietuvoje.
Premijos teikiamos Eišiškių Stanislovo Rapolionio gimnazijoje gegužės mėnesį (gegužės 13 d. – S. Rapolionio mirties data, o tiksli gimimo data nežinoma). Laureatai pagerbiami gimnazijos salėje, kurią puošia S. Rapolionio biustas (skulp. Konstantinas Bogdanas), įteikiant S. Rapolionio skulptūrėlę, diplomą ir piniginę premiją. Ta proga aplankomas ir S. Rapolionio paminklas gretimame Gornostajiškių dvare.
Istorija
Ankstesniais metais premiją teikė Tautinių mažumų ir išeivijos departamentas prie LR Vyriausybės. Departamento generalinio direktoriaus 2006 m. vasario 10 d. įsakymu Nr.-V-14 buvo patvirtinti Premijos skyrimo nuostatai. Pirmieji apdovanojimai vyko 2007 m. gegužės 11 d. per pirmąjį Rytų Lietuvos moksleivių menų festivalį „Rytų Lietuvos žiedas“ Siemens arenoje. 2008 m. ceremonija vyko Vilniaus Kongresų rūmuose. Šiuose renginiuose buvo apdovanojami ir ankstesniųjų metų nominantai.
Nuo 2010 m. sausio 1 d. panaikinus Tautinių mažumų ir išeivijos departamentą, Stanislovo Rapolionio premija ėmė rūpintis Lietuvių švietimo draugija „Rytas“. Ji 2011 m. vasario 10 d. taip pat priėmė nutarimą skirti Stanislovo Rapolionio premiją.
Jošikazu Nagai
(g. 1952 m. balandžio 6 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1971–1980 m.
HD 156279 b
HD 156279 b – egzoplaneta, skriejanti apie K0 spektrinės klasės žvaigždę HD 156279, esančią Slibino žvaigždyne. Nuo Saulės sistemos nutolusi apie 119,1 šviesmečio (36,5 parseko).
HD 156279 b yra dujinė milžinė. Planetos masė siekia 9,88 Jupiterio masės, o spindulys – apytikriai 1,11 karto didesnis nei Jupiterio. Apie savo žvaigždę planeta apskrieja per 131,05 paros, jos orbitos didysis pusašis – 0,495, o ekscentricitetas – 0,708. Didelis orbitos ekscentricitetas rodo, kad planeta skrieja ištęsta elipsine orbita.
Apie HD 156279 b atradimą pranešta 2011 m. Planeta aptikta pietryčių Prancūzijoje esančioje Aukštutinio Provanso observatorijoje, taikant radialinių greičių metodą. Be HD 156279 b, šioje sistemoje dar atrasta HD 156279 c planeta (taip pat dujinė milžinė).
Ugnis (simbolis)
thumb|200px|[[Aarti ugnies ritualas Varanasyje.]]
Ugnies garbinimas – ugnies simbolikos religinis išaukštinimas. Laikomas vienu iš indoeuropiečių religijos kertinių bruožų, bet žinomas daugelyje pasaulio kraštų.
Gilesne prasme, ugnis yra tapatinama su dvasios liepsna, žmogaus užsidegimu, ryžtu, gyvenimo varu, dieviškumu (plg. mitą apie Prometėją, žmonėms pavogusį dieviškąją ugnį). Kosmologiškai ugnimi laikoma ne tik žmogaus įžiebiama ugnis, bet ir dieviškoji ugnis – žaibas, saulė, žvaigždės.
Iki krikščionybės atsiradimo Lietuvoje Vaidilutės ąžuolų giraitėse kurstė šventąją ugnį dievams. Ypatinga ugnies reikšmė buvo iškelta Vedų ir Avestos kultūrose, kur visi ritualai vykdavo tik ugnies pagalba.
Agora (filmas)
Agora – režisieriaus Alejandro Amenábar sukurtas istorinis epas, pasakojantis apie Hipatiją, pirmąją moterį matematikę, gyvenusią IV amžiuje. Filmas demonstruotas Kanų ir Toronto kino festivaliuose.
Turinys
IV amžius, Aleksandrija. Mokslininkė ir filosofė dėsto Platono mokykloje ir tuo pačiu mėgina įminti Visatos paslaptį. Mieste vis labiau įsigali krikščionys ir kuomet senojo tikėjimo išpažinėjai pamėgina panaudoti jėgą, gauna atkirtį ir priversti slėptis Hipatijos tėvo vadovaujamoje bibliotekoje. Konfliktą nutraukia Romos imperatoriaus įsakymas, leidžiantis krikščionims laisvai išpažinti savo tikėjimą.
Preina keletas metų. Krikščionys vis labiau įsigali ir terorizuoja visus, neišpažįstančius jų tikėjimo. Net Orestas, buvęs Hipatijos mokinys, dabar tapęs prefektu ir krikščionimi, vengia konfliktuoti su vyskupu Kirilu. Pastarasis negali susitaikyti su Hipatijos autoritetu bei viešu nepritarimu jokiai religijai ir apkaltina ją raganavimu, už kurį numatyta mirties bausmė...
Aplinkosauginės NVO
Aplinkosauginės NVO – nevyriausybinė organizacija (NVO) aplinkos apsaugos srityje. Šios organizacijos veikia tiek lokaliai, tiek tarptautiniu mastu, o tai leidžia joms atlikti svarbų vaidmenį sprendžiant įvairias aplinkosaugos problemas, kylančias šiuolaikiniame pasaulyje. Vienas iš skiriamųjų aplinkosaugos NVO ir aplinkosaugos judėjimų bruožų yra tai, kad aplinkosaugos NVO turi konstitucijas, kuriose išdėstytos valdžios pasidalijimo tarp joms priklausančių žmonių taisyklės. Nuo tada, kai aštuntajame ir devintajame dešimtmečiuose atsirado aplinkosaugos nevyriausybinės organizacijos, kai žmonės pirmą kartą suvokė aplinkos problemų rimtumą, buvo imtasi daug žingsnių, padedančių planetai ir jos gyventojams. Kai kurie žymūs tokių organizacijų pavyzdžiai yra Pasaulio laukinės gamtos fondas, Greenpeace, Himalajų laukinės gamtos fondas ir Aplinkos tyrimų agentūra.
Prieigos
Vietos samprata taip pat yra labai svarbi aplinkosaugos NVO pastangoms ir tikslams. Aplinkosaugos nevyriausybinių organizacijų pastangos pasireiškia įvairiomis formomis, pavyzdžiui, pradedamos kampanijos prieš branduolinių ginklų bandymus, protestuojant prieš banginių medžioklę ir „tarptautinės kampanijos prieš aplinkos gėrybių blogėjimą, valstybių dėl jų neefektyvios politikos arba tarptautinių korporacijų dėl aplinkai kenksmingos gamybos kritika.
Komunikacija
Aplinkosaugos NVO komunikacija turėtų būti grindžiama: a) įvairių socialinių grupių informavimu; b) darnaus vystymosi diskursai diskusijose, debatuose ir socialiniuose tinkluose; c) politinis spaudimas, dalyvavimas tvaraus vystymosi valdyme ir tinklų kūrime.
Iššūkiai
Aplinkosaugos NVO vis labiau suvokia biologinės įvairovės nykimą Afrikoje ir stengiasi išsaugoti laukinius ir naminius gyvūnus bei augalus.
2015 m. pasaulio moterų rankinio čempionatas
2015 m. pasaulio moterų rankinio čempionatas – 22-asis pasaulio moterų rankinio čempionatas, kuris vyko 2015 m. gruodžio 2 - gruodžio 20 dienomis Danijoje.
Čempionato nugalėtoja trečią kartą tapo Norvegijos rinktinė. Rumunijai atstovavusi Cristina Neagu paskelbta geriausia turnyro žaidėja.
Tacuhiko Seta
(g. 1952 m. sausio 15 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1973–1980 m.
Dani Samuels
Dani Samuels (g. 1988 m. gegužės 26 d.) – Australijos lengvaatletė, kuri specializuojasi disko metime. 2009 m. pasaulio čempionė. Iki 2006 m. sportininkė taip pat stumdė rutulį.
Biografija
Sportininkė savo tarptautinę karjerą pradėjo 2003 m. kaip rutulio stūmike Pasaulio jaunučių čempionate. Kvalifikacinėse varžybose ji rutuli nustūmė tik 11.59 m ir likusi trylikta į kitą etapą nepateko. 2005 m. Samuels vėl dalyvavo pasaulio jaunučių čempionate, kuriame pelnė bronzą rutulio stūmime ir auksą disko metime. Po metų sportininkė startavo saugusiųjų lygio varžybose. Sandraugos žaidynėse rutulio stūmimo rungtyje ji užėmė 12vietą, o disko metime ji pelnė net bronzos apdovanojimą. Tais pačiais metais vyko ir Pasaulio jaunimo lengvosios atletikos čempionatas. Jo metu sportininkė disko metime iškovojo auksą, o rutulio stūmime likusi septinta, daugiau nebedalyvavo šioje rungtyje tarptautinėse varžybose. 2007 m. pradėjusi dalyvauti tik disko metimo sektoriuje ji įveikė pasaulinį normatyvą ir debiutavo pasaulio čempionate. Diską numetusi 60.44 m ji savo grupėje liko šešta ir į kitą etapą nepateko, Galutinėje įskaitoje ji užėmė 13 vietą, tapdama toliausiai numetusia diską sportininke nepatekusia į kitą etapą. 2008 m. olimpinėse žaidynėse ji pateko į finalą ir ten liko devinta. Po metų ji vėl įveikė pasaulinį normatyvą. 2009 m. pasaulio čempionato metu ji pagerino savo asmeninį rezultatą ir iškovojo pasaulio pirmenybių auksą. 2010 m. Sidnėjuje vykusiose varžybose Samuels vėl pagerino asmeninį rekordą – 65.74.
Showtime
Showtime – JAV televizijos tinklas, priklausantis bendrovei „ViacomCBS Domestic Media Networks“. Transliacijos pradėtos 1976 m. gegužės 9 d.
Showtime programą daugiausia sudaro kino filmai, televizijos serialai, bokso ir mišrių kovos menų kovos, taip pat kartais stand-up komikų pasirodymai.
Kanalai
Showtime valdo aštuonis televizijos kanalus:
Jūra (ansamblis)
Tauragės dainų ir šokių ansamblis „Jūra“ – Tauragės kultūros centre veikiantis dainų ir šokių ansamblis. Jis įkurtas 1956 m., sujungus kelis tuo metu gyvavusius meno kolektyvus – mišrų chorą, šokių ratelį ir liaudies instrumentų orkestrą.
Seniausias meno kolektyvas Tauragėje net ir šiomis dienomis suburia didžiulę tautiškumo, lietuvių tradicijų, liaudies muzikos mylėtojų bei puoselėtojų bendruomenę, ugdo jaunosios kartos tautinį tapatumą. Ansamblis žinomas ir laukiamas didžiuosiuose šalies renginiuose, šventėse, nuo 1970 m. dainų ir šokių ansamblis „Jūra“ dalyvavo visose į UNESCO paveldo sąrašą įtrauktose dainų šventėse, liaudies dainų ir šokių ansamblio vakaruose. Taip pat aktyviai rengia koncertus užsienio valstybėse – Sakartvele, Rusijoje, Latvijoje, Estijoje, Karaliaučiaus krašte, Vokietijoje, Italijoje, Baltarusijoje, Karelijoje, Lenkijoje ir kitose.
Istorija
1956 m. Aleksandro Fadino, tuometinio kultūros namų direktoriaus, ir rajono valdžios iniciatyva Tauragėje įkurtas pirmasis tokio masto dainų ir šokių ansamblis. Prieš tai rajone veikė keli šokių būreliai Mėsos kombinate, Keramikos gamykloje, medicinos darbuotojų profsąjungoje.
1956 m. vasario 8 d. laikraštyje „Tarybinis žodis“ pirmą kartą paminėtas ansamblis. J. Navasaitis rašė: „Įkurtas ansamblis bus pats gausiausias ir visais atžvilgiais rimčiausias meno saviveiklos kolektyvas rajone, kuriam lygaus Tauragėje dar nėra buvę.“ Tuo metu visą ansamblį sudarė apie 100 choristų, šokėjų ir orkestre grojančių narių.
Dainų ir šokių ansambliui pavadinimas „Jūra“ buvo suteiktas 1960 m. Lietuvos nacionalinės filharmonijos salėje vykusioje respublikinėje dainų šventėje, pelnius pavyzdinio meno saviveiklos kolektyvo vardą. Toks pripažinimas buvo būtinas tam, jog, pagal tuometinius reikalavimus, Lietuvos Respublikos kultūros ministerija patvirtintų kolektyvo vardą. Iki tol ansamblis vadinosi „Žemaičių liaudies dainų ir šokių ansamblis“.
Pirmąja ansamblio vadove tapo Nijolė Stankutė-Jautakienė. Ji taip pat vadovavo liaudies instrumentų orkestrui. Edmundas Jautakis vadovavo chorui, šokių grupės vadove paskirta Elena Šimkevičienė.
Vėliau šokių kolektyvui paeiliui vadovavo Vytautas Urbonavičius, Marytė Saukaitienė, Zenonas Norkus. Daugiausiai šokių grupei įtakos padariusi yra Stanislava Čilinskienė, keturiasdešimt metų praleidusi ansamblio vadovų gretose. Ji visoje Lietuvoje garsi baletmeisterė, nusipelniusi kultūros darbuotoja, vadovavusi ne tik ansamblio „Jūra“ šokėjams, bet ir kitiems vaikų, jaunimo šokių kolektyvams Lietuvoje. S. Čilinskienė žinoma dėl vadovavimo respublikinėms dainų šventėms, rajoninėms, zoninėms dainų šventėms.
Paukštakių tvenkinys
Paukštakių tvenkinys - tvenkinys Lietuvoje, Plungės rajone, 13 km į šiaurės rytus nuo Plungės. Sudarytas užtvenkus Kumžių upalį (Sruojos intakas) 2,7 km nuo jo žiočių. Tvenkinio ilgis iš pietų į šiaurę - 0,82 km, plotis - iki 0,49 km. Altitudė 161,5 m. Kranto linija labai vingiuota, iš vakarų ir šiaurės rytų yra įsiterpę didoki pusiasaliai. Yra 0,74 ha medžiais apaugusi sala. Krantai aukštoki, daugelyje vietų apaugę medžiais ir krūmais. Į pietvakarius stūkso miškas. Aplinkui plyti pievos. Šalia įsikūręs Vaištarų kaimas. Šiaurine pakrante eina geležinkelis Kužiai - Kretinga.
Jūra (ansamblis)
Istorija
Edmundui Jautakiui pasitraukus, choro vadovavimą perėmė Vytautas Naraškevičius, jo darbą tęsė Genovaitė Červinskienė, toliau Danutė Petraitienė, Vytauras Ambroza, Zenonas Komskis, Albinas Rukas.
Per daugelį metų keitėsi ir kaimo kapelos vadovavai. Pareigas vykdė: Vytautas Urbonas, Arūnas Rakevičius, Sigitas Kazakevičius, Petras Bursteika, Virginijus Bartušis, Liudas Andrulis, Vilmantas Tamoševičius.
Paukštakių tvenkinys
Tvenkinys įrengtas 1987 m.
Moreirense FC
Moreira de Konegoso FC – Portugalijos futbolo klubas iš Moreiros.
Istorija
Klubas įkurtas 1938 m. 2002–2003 m. sezone debiutavo stipriausioje šalies lygoje. Po kelių sezonų iškrito į žemesnį divizioną. 2014 m. vėl pateko į elitą. 2021–2022 m. liko šešioliktoje vietoje, žaidė pereinamosiose rungtynėse. Nesugebėjo įrodyti pranašumo. Po sezono buvo perkelti į žemesnį divizioną.
Koketės
Koketės – 2002 m. JAV sukurta romantinė komedija.
Turinys
Kristina, Kortnė ir Džeinė – trys geriausios draugės, kartu leidžiančios laiką, besilinksminančios bei nesiskundžiančios vaikinų dėmesiu. Nerūpestingas gyvenimas tęsiasi kol kartą Kristina trumpai pabendrauja su mielu vaikinu. Niekaip negalėdama jo pamiršti, ji nusprendžia nusižengti savo principams ir pakviečia drauges į kelionę jo ieškoti...
Plungės miesto HE tvenkinys
Plungės miesto HE tvenkinys - tvenkinys Lietuvoje, Plungės mieste. Sudarytas užtvenkus Babrungo upę (Minijos intakas) 22,1 km nuo jos žiočių. Tvenkinio ilgis iš rytų į vakarus - 0,7 km, plotis - iki 0,035 km. Altitudė 108,2 m. Krantai daugiausia aukšti, apaugę medžiais, o rytinis krantas žemas ir pelkėtas. Pagrindinė tvenkinio dalis ilga ir siaura, neišsiliejanti iš upės vagos. Netoli užtvankos pietinėje pakrantėje yra suformuota netaisyklingo stačiakampio formos tvenkinio dalis šiaurėje siauru sąsiauriu besijungianti su pagrindine dalimi.
Tvenkinys įrengtas 1993 m., kai buvo pastatyta 40 kW galios mažoji hidroelektrinė.
Hiroši Očiai
(g. 1946 m. vasario 28 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1974–1980 m.
Eidžun Kijokumo
Nacionalinėje komandoje žaidė 1974–1980 m.
Ferndale Athletic FC
Ferndale Athletic – Velso futbolo klubas iš Ferndeilo.
Istorija
Žaidė aukščiausioje Velso lygoje, vėliau žemesniuose divizionuose. Dabar dėmesys skiriamas jaunimo komandoms.
Sezonai
Šaltinis:
Antilopinis kiškis
Antilopinis kiškis (Lepus alleni) – kiškinių šeimos žinduolis, gyvenantis pietinėje Arizonoje bei šiaurės vakarų Meksikoje.
Fizinės savybės
Antilopinis kiškis išsiskiria savo dydžiu. Ypač didelės ausys – apie 16 cm ilgio. Ausys beveik be kailio, išskyrus kraštelius bei patį galiuką. Bendras kūno ilgis – apie 60 cm, kūno masė svyruoja nuo 3 iki 4,5 kg. Pilvinė dalis balta, viršutinė – gelsva arba ruda su juodais dryžiais. Prisitaikę gyventi karštyje – priklausomai nuo metų laiko, kinta antilopinio kiškio medžiagų apykaita. Kailis atspindi karštį. Šis kiškis gali sulėtinti kraujotaką, nukreipdamas ją į ausis, taip vėsindamas kūną.
Buveinė
Arizonoje antilopinis kiškis sutinkamas žole apaugusiose atšlaitėse. Meksikoje įsikuria atvirose, žemose ganyklose, prieškalnėse su žemais krūmeliais bei žolynais. Taip pat gyvena prie vandens telkinių krantų esančiose prieškalnėse.
Dauginimasis
Dauginimosi sezonas trunka gruodžio–rugsėjo mėn. Patelė per metus išveda 3–4 vadas. Nėštumas trunka 6 savaites, vadoje būna 3–4 kiškiukai. Mažyliai jau po penkių dienų yra gana savarankiški. Kiškiukais rūpinasi tik patelė. Manoma, jog patelė vienos vados kiškiukus „išbarsto“ skirtingose vietose ir naktį sugrįžta jų pamaitinti, tačiau šie duomenys nėra patvirtinti.
Balıkesirspor
Balıkesirspor – Turkijos futbolo klubas iš Balikesyro.
Istorija
Klubas įkurtas 1966 m. Žaisdavo žemesniuose šalies divizionuose.
Buvo patekęs į Superlygą, kurioje liko 18 vietoje, po sezono perkelti į žemesnį divizioną.
JS Tahoua
Jeunesse Sportive de Tahoua, o trumpiau vadinamas JS Tahoua – profesionalus Nigerio futbolo klubas, rungtyniaujantis aukščiausioje lygoje. Įsikūręs Tahua. Namų rungtynes žaidžia Tahua regiono stadione, talpinančiame 5 tūkst. žiūrovų.
Istorija
Žinoma, kad nuo 2017–2018 m. sezone rungtyniavo Pirmoje lygoje (aukščiausioje šalies lygoje).
Nuo 2018–2019 m. aukščiausioji lyga pavadinta Superlyga. Tame sezone liko trylikti ir iškrito į žemesnį divizioną.
2019–2020 m. rungtyniavo antrame divizione, o čempionatas buvo nutrauktas dėl pandemijos grėsmių.
2020–2021 m. sezone tapo Antrojo diviziono nugalėtojais B grupėje, o po sezono buvo perkelti į aukščiausią lygą.
Keizo Imai
(g. 1950 m. lapkričio 19 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1974–1980 m.
1977 m. Formulės 1 sezonas
'''1977 m. Formulės 1 sezonas''' buvo 28-iasis Formulės-1 sezonas. Jis prasidėjo sausio 9 ir baigėsi spalio 23 dieną po 17 lenktynių.
Savo antrąjį čempiono titulą laimėjo austras Niki Lauda, nors pelnė vos 3 pergales. Antroje vietoje likusį pietų afrikietį Jody Scheckter austras aplenkė 17 taškų.
David Duchovny
David William Duchovny (g. 1960 m. rugpjūčio 7 d.) – amerikiečių aktorius, dukart laimėjęs „Auksinį gaublį“.
Geriausiai žinomas kaip specialusis FTB agentas Foksas Malderis iš serialo „X-Files“, taip pat kaip Henkas Mudis iš „Nuodėmingosios Kalifornijos“.
Jukitaka Omi
(g. 1952 m. gruodžio 25 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1978–1980 m.
K2-24 b
K2-24 b arba EPIC 203771098 b – egzoplaneta, skriejanti apie geltonąją nykštukę K2-24, esančią Skorpiono žvaigždyne. Nuo Saulės sistemos nutolusi apie 590,3 šviesmečio (181 parseką).
K2-24 b yra Neptūno tipo dujinė milžinė; jos masė siekia 19 Žemės masių, o spindulys – apytikriai 0,482 Jupiterio spindulio. K2-24 b masė nustatyta radialinių greičių metodu, o spindulys – tranzitų metodu. Planetos tankis siekia 0,7103 g/cm³ ir yra artimas Saturno tankiui. Apie savo žvaigždę ši egzoplaneta apskrieja per ~20,89 paros, jos orbitos didysis pusašis yra 0,154 (± 0,002) av, o ekscentricitetas – 0,06. K2-24 b temperatūra – 709 K.
Planeta atrasta tranzitų metodu, apie jos atradimą pranešta 2015 m. Be K2-24 b, šioje sistemoje dar aptikta K2-24 c egzoplaneta.
Kleboniškio metalinis pėsčiųjų viadukas
Kleboniškio metalinis pėsčiųjų viadukas – arkinis pėsčiųjų viadukas, kertantis magistralę 99,01 km (Islandijos plentą) Kauno šiauriniame pakraštyje. Jis stovi nuokalnėje link Neries nuo Vilniaus pusės, Kleboniškio (A. Meškinio) tilto prieigose. 2005 m. pabaigoje pastatytas miestiečiams iš Eigulių mikrorajono saugiai patekti į kitapus judrios magistralės esantį Kleboniškio miško parką, kur prasideda atnaujintas pėsčiųjų-dviračių takas, jungiantis Eigulius su Narėpų kaimu. Viadukas pasiekiamas iš Ašigalio gatvės, ties nr. 51 nuo pėsčiųjų perėjos pasukus taku per skverą apie 150 m. Viaduko tako horizontas abiejose magistralės pusėse sutampa su aplinkiniu reljefu. miniatiūra|240px|left|Einamoji dalis iš Eigulių
Viaduką suprojektavo ir pastatė Kaune įsikūrusios įmonės: „Kelprojektas“ (projektavimas), „Kauno tiltai“ (statyba), „Kauno energetikos remontas“ (metalinės konstrukcijos). Statybos darbai buvo organizuojami judrioje magistralėje, nestabdant automobilių eismo.
Konstrukcija
Viadukas pastatytas pagal netipinį projektą, išsiskiria pakylėta arka, sudaryta iš dviejų metalinių konstrukcijų. Jos proporcijos išryškina konstrukcijos privalumus ir suteikia tiltui lengvumo įspūdį. Suprojektuotos konstrukcijos pranašumas – didelė perdengimo anga bei tiltui pagaminti sunaudoti minimalūs medžiagų (šiuo atveju – metalo) kiekiai. Visas viadukas atrodo lengvas, gerai įsikomponuoja į aplinkinį peizažą.
Prie arkos templėmis pritvirtintas horizontalus ėjimo takas, sujungiantis aukštus magistralės šlaitus (kelias leidžiasi iškasoje link Neries). Viaduko ilgis – 76,70 m, plotis – 3 m, aukštis virš kertamo kelio – 5,2 m, arkos aukštis virš pakloto – 10,3 m. Jo ramtai pagaminti iš monolitinio gelžbetonio. Arkų galai atremti į gelžbetoninius rostverkus, įrengtus ant polinių pamatų. Vienam pamatui įrengti sukalti 24 poliai, iš kurių 16 yra pasvirę 3:1 kampu. Dvi viaduko perdangą laikančios arkos turi po du šarnyrus galuose, yra stačiakampio uždaro skerspjūvio. Plieninę einamąją dalį sudaro sijų sistema, prie arkų pritvirtinta 40 mm skersmens plieninėmis pakabomis (templėmis). Einamoji dalis atremta ant ramtų ir arkų skersinių sijų. Ant einamosios dalies pritvirtinta plieninė plokštė su epoksidine danga. Metalinių konstrukcijų elementai sujungti stipriaisiais varžtais bei suvirinimo siūlėmis.
Osumi pusiasalis
Osumi pusiasalis  – Kiūšiū salos pusiasalis, kuriame yra piečiausias salos taškas Satos kyšulys. Rytuose plyti Ramusis vandenynas, o vakaruose Kagošimos įlanka, už kurios driekiasi Sacumos pusiasalis. Politiniu požiūriu pusiasalis priklauso Kagošimos prefektūrai.
Nuo 1914 m. išsiveržimo Sakuradžimos sala lavos tiltu sujungta su pusiasaliu.
Lietuvos turizmo draugija
Lietuvos turizmo draugija, iki 1935 m. Lietuvos turizmo sąjunga – pirmoji Lietuvos organizuoto turizmo organizacija.
Istorija
Įkurta 1929 m. balandžio mėn. Kaune Mato Šalčiaus, Jono Vileišio ir kitų iniciatyva. Plačiau ėmė veikti tik nuo 1935 m., kai organizacijos Centro valdyba buvo sudaryta iš suinteresuotų žinybų – Vidaus reikalų, Finansų, Susisiekimo, Užsienio reikalų ministerijų, Kauno miesto savivaldybės atstovų. Turėjo skyrius Kaune, Klaipėdoje, Šiauliuose, Panevėžyje, Alytuje, Tauragėje, Telšiuose, Ukmergėje, Zarasuose, nuo 1939 m. pabaigos – ir Vilniuje. Didžiuosiuose miestuose ir vasarą Palangoje turėjo kelionių biurus, transporto priemonių. Organizavo keliones Lietuvoje ir į užsienį. Rengė turizmo darbuotojus, išleido turizmui skirtų leidinių, turizmą propagavo spaudoje, per radiją. Bendradarbiavo su Latvijos ir Estijos turizmo institucijomis. Sovietams okupavus Lietuvą 1940 m. liepos mėn. uždaryta. Centro valdybos pirmininkas Pranas Barkauskas. Jos veiklą tęsė 1953 m. įkurta Lietuvos turizmo federacija, dab. Lietuvos turizmo plėtros agentūra.
Manuelis II Megas Komninas
Manuelis II buvo Trapezundo imperatoriaus Androniko III nesantuokinis sūnus. Po tėvo mirties 1332 m. Manuelis II imperatoriumi tapo būdamas aštuonerių metų.
Per jo aštuonių mėnesių valdymą, Trapezundą užpuolė Chalibijos emyras Bairamas–bekas, kurio armijai pavyko gana giliai įsiskverbti į Trapezundo imperijos gilumą, bet šis greitai buvo išvytas iš šalies. Nežiūrint į šią karinę pergalę, Manuelio II ir jo šalininkų padėtis šalyje buvo labai nestabili. Sostinės probizantiškoji partija norėjo, kad iš Konstantinopolio į šalį sugrįžtų, Manuelio II dėdė, Bazilijus.
1332 m. rugsėjo 22 d., sugrįžęs Bazilijus šalyje įvykdė valdžios perversmą, o Manuelis II buvo ištremtas į vienuolyną. 1333 m. vasario 13 d. prasidėjo Manuelį II palaikančiųjų sukilimas, kuris buvo nuslopintas, o buvusiam imperatoriui Manueliui II įvykdyta mirties bausmė – nukirsta galva.
Plungės parko I tvenkinys
Plungės parko I tvenkinys - tvenkinys Lietuvoje, Plungės mieste, Plungės dvaro parko pietrytinėje dalyje. Sudarytas užtvenkus bevardį upelį (Babrungo intakas) 0,09 km nuo jo žiočių. Tvenkinio ilgis iš šiaurės į pietus - 0,14 km, plotis - iki 0,06 km. Altitudė 109,6 m. Krantai žemi, ištisai apaugę medžiais. Priešsroviui iškart telkšo Plungės parko II tvenkinys.
Thomas Merton
Tomas Mertonas, O.C.S.O. (Thomas Merton, g. 1915 m. sausio 31 d. – m. 1968 m. gruodžio 10 d.), įšventinimo vardas – Tėvas Lui (Father Louis) – Prancūzijoje gimęs amerikiečių katalikų teologas, rašytojas, poetas, mistikas.
Gimė Prado miestelyje pietų Prancūzijoje, naujazelandiečių dailininko Oveno Mertono ir amerikiečių kvakerių menininkės Rut Dženkins šeimoje. Pakrikštytas anglikonų bažnyčioje. Prasidėjus I pasauliniam karui, Mertonų šeima išvyko į JAV, įsikūrė Long Ailande, vėliau Niujorke. 1921 m. mirė Mertono motina, o Ovenas Mertonas pradėjo gyventi su rašytoja Evelin Skot. Tomas Mertonas gyveno tai JAV, tai Prancūzijoje, keliavo su tėvu. Lankė mokyklą Montobane. 1928 m. apsigyveno pas tėvo gimines Londone. 1933 m. lankėsi Romoje, kur lankydamasis bažnyčiose ir vienuolynuose patyrė sukrečiančių išgyvenimų, perskaitė Naująjį Testamentą.
1933 m. Tomas Mertonas įstojo į Klero koledžą Kembridže, bet apleido mokslus, įniko į alkoholį. 1935 m. įstojo į Kolumbijos universitetą JAV. Ten įsitraukė į pacifistinius judėjimus, ėmė gilintis į katalikybę (skaitė Etjeną Žilsoną, Tomą Kempietį, Šv. Augustiną, Džeraldą Hopkinsą). 1938 m. pasikrikštijo kataliku. 1938 m. baigė anglų literatūros magistrantūros studijas Kolumbijos universitete.
1940 m. Tomas Mertonas nebuvo priimtas į pranciškonų vienuolyną, bet pradėjo dėstyti pranciškonų Šv. Bonaventūro universitete (Alegenis, Niujorko valstija). 1941 m. išvyko į Getsemanės Mergelės abatiją (Kentukis). Tais pačiais metais Tomas Mertonas buvo priimtas į šią abatiją ir 1942 m. tapo trapistų ordino nariu. Vienuolyne Tomas Mertonas vertė į anglų kalbą religinius tekstus, rašė hagiografijas. Nuo 1944 m., su vienuolyno vyresnybės pritarimu, ėmė leisti savo poezijos rinkinius. 1946 m. išleido savo žymiausią kūrinį – autobiografiją „Septynaukštis kalnas“. 1949 m. gavo JAV pilietybę, tais pačiais metais ordinuotas į kunigus.